Jonsklosteret i Bergen

Jonsklosteret var et augustinerkloster som lå i området ved Strandgaten og Markeveien på sørsiden av Vågen i Bergen.

Klosteret var viet til St. Johannes Døperen. Det ble trolig grunnlagt ca. 1150, men er første gang omtalt i 1208.Baglersagaene, kap. 33 En vet at klosteret var i økonomiske vanskeligheter fra 1300-tallet og utover, og på grunn av problemer etter svartedauden var klosteret trolig ute av drift fra 1400-tallet. I 1450 ble klostergodset overtatt av domkirken. Trolig brant klosteret ned ved bybrannen i 1489. Den tilhørende kirken ble tydeligvis stående noenlunde uskadd, og den må ha vært i bruk fram til 1552, da byens borgere fikk området for å bygge rådhus. Dette ble det ikke noe av og restene av kirken ble stående som ruin til den var endelig fjernet på 1700-tallet.Mæhlum, Lars. (2016, 4. juli). Jonsklosteret. I Store norske leksikon. Hentet 18. september 2016 fra https://snl.no/Jonsklosteret.

I 1823 laget L.D.Klüver en oversiktsskisse av de få restene som var igjen. Kirken ble lokalisert ved graving i 1895, men det er få forhåpninger om at det mange levninger igjen av klosteret.http://www.katolsk.no/praksis/klosterliv/artikler/kap_17

 Referanser 

 Eksterne lenker 
 Jonsklosteret i Bergen hos Store norske leksikon
 Jonsklosteret i Bergen hos katolsk.no

Kategori:Klostre i Norge før reformasjonen
Kategori:Kulturminner i Bergen
Kategori:Augustinerordenens klostre
Kategori:Katolske klostre
Kategori:Religion i Vestland